ai4bharat/Pralekha huggingface dataset:
مواصلات اور اطلاعاتی ٹیکنالوجی کی وزارت
’اگنی ویروں‘ کی سروس کے بعد تقرری- محکمہ ٹیلی مواصلات نے شروعات کی
حکومت کے ذریعہ 14 جون 2022 کو ’اگنی پتھ اسکیم‘ کے تحت مسلح افواج کے تحت ’اگنی ویروں‘ کی 4 سالہ تقرری کو لے کر کیے گئے انقلابی اعلان کے بعد، محکمہ ٹیلی مواصلات  نے 15 جون، 2022 کو تمام تر ٹیلی مواصلات خدمات فراہم کاروں  کے ساتھ ایک میٹنگ کا اہتمام کیا۔ عموماً ٹیلی مواصلات کے شعبہ میں اور خصوصاً ٹی ایس پی میں تربیت یافتہ ’اگنی ویر‘ جو مسلح افواج میں چار برسوں کی سروس کے بعد باہر آئیں گے، ان کی صلاحیت، نظم وضبط اور حاصل کی گئی مہارت کو کس طرح بروئے کار لایا جائے، میٹنگ میں اس موضوع پر تبادلہ خیالات کیے گئے۔ تمام چار ٹی ایس پی  کے نمائندوں نے ڈی او ٹی کے سینئر افسران کے ساتھ میٹنگ میں حصہ لیا۔ اس میٹنگ کی صدارت رکن  کے ذریعہ سنچار بھون میں کی گئی۔
تبادلہ خیالات کے دوران، کچھ شعبوں کی شناخت کی گئی جن میں ’اگنی ویروں‘ کی بحالی/تقرری کی جا سکتی ہے۔ ان میں آپٹیکل فائبر رکھ رکھاؤ، ایئر کنڈیشننگ سازو سامان، بنیادی ڈھانچہ خصوصاًآخری میل تک کنکٹیویٹی کی تجویز، فائبر ٹو ہوم  اور کسٹمر انٹرفیس جیسے شعبے شامل ہیں۔ ایس ٹی پی نے اس امر پر اتفاق کیا کہ تربیت یافتہ/ ماہر نوجوانوں کے نظم و ضبط کا پابند گروپ ، جو اس اسکیم کے نتیجہ میں دستیاب ہوگا، ٹیلی مواصلات سمیت ملک کے لیے ایک اثاثہ ثابت ہوسکتا ہے۔یہ فیصلہ لیا گیا کہ ٹی ایس پی جلد ہی ان خصوصی کاموں/مہارتوں کے بارے میں سجھاؤ دیں گے جن کی وہ تلاش کر رہے ہیں۔ اس کے بعد یہ پتہ لگایا جا سکتا ہے کہ کیا ان ’اگنی ویروں‘ کو مسلح افواج میں ان کی مدت کار کے دوران اِن خصوصی پہلوؤں/ شعبوں میں تربیت دی جا سکتی ہے جس سے کہ وہ اپنی اگنی پتھ خدمات کے بعد صنعت کے لیے تیار ہو سکیں۔
اسٹیل کی وزارت
فولاد اور شہری ہوا بازی کے مرکزی وزیر نے، فولاد اور دیہی ترقی کے وزیر مملکت کے ساتھ، خصوصی مہم 2.0 کے دوران ، ایس اے آئی ایل کارپوریٹ آفس کا دورہ کیا۔
فولاداور شہری ہوابازی کے مرکزی وزیر جناب جیوترادتیہ سندھیا نے، فولاد اور دیہی ترقی کے وزیر مملکت جناب فگن سنگھ کلستے کے ساتھ ،آج نئی دہلی میں اسٹیل اتھارٹی آف انڈیا لمیٹڈ  کے کارپوریٹ دفتر کا دورہ کیا۔ دورے کے دوران، وزراء موصوف نے دفتر کی عمارت کی مختلف منزلوں پر قائم مختلف ڈویژنوں اور سیکشنز میں صفائی کی پیش رفت کا جائزہ لیا۔ وزراء موصوف کے ساتھ ایس اے آئی ایل کی چیئرمین محترمہ سوما مونڈل ، اور فولادکی وزارت کے سینئر افسران کے ساتھ کمپنی کے دیگر ڈائریکٹرز بھی تھے ۔ اپنے دورے کے دوران، وزراء موصوف نے سیل کی طرف سے شروع کی گئی صفائی مہم کی تعریف کی اور ملازمین سے زندگی کے تمام شعبوں میں ہر وقت صفائی کو برقرار رکھنے کی تاکید کی۔
مہارتنا کمپنی سیل کے کارپوریٹ آفس میں ،دونوں وزراء کا یہ دورہ ،حکومت ہند کی طرف سے 2 ؍اکتوبر 2022 کو شروع کی گئی ’’خصوصی مہم 2.0‘‘کے پس منظر میں تھا۔
’’خصوصی مہم 2.0‘‘ کے تحت تمام اسٹیل پلانٹس اور یونٹس میں صفائی، نظرثانی اور قواعد و ضوابط کو آسان بنانے، ریکارڈ مینجمنٹ سسٹم کا جائزہ لینے، جگہ کا نتیجہ خیز استعمال کرنےاور فضلہ کو ٹھکانے لگانے، کام کی جگہ کے تجربے کو بڑھانے سے متعلق سرگرمیاں شروع کی جا رہی ہیں۔
پیٹرولیم اور قدرتی گیس کی وزارت
شری دھرمیندر پردھان نے سائنسی برادری کو "بھارت کے لئے اختراع" کا منتر دیا، ان سے بھارت کے لئے مسابقتی فائدہ موقع جٹانے کو کہا
پٹرولیم و قدرتی گیس اور فولاد کے وزیر جناب دھرمیندر پردھان نے سائنسی برادری سے بھارت کے لئے اختراع  کرنے اور بھارت کو آتم نربھر بنانے کے لئے مسابقتی فائدہ موقع جٹانے کی اپیل کی ہے۔ سائنس و ٹکنالوجی، ارضیاتی سائنسز ، صحت اور خاندانی بہبود ، حکومت ہند کی وزارتوں کے زیر اہتمام منعقدہ چھٹے انڈیا انٹرنیشنل سائنس فیسٹیول 2020 کے آغاز سے پہلے ایک پروگرام سے خطاب کرتے ہوئے انہوں نے سائنس دانوں سے اپیل کی کہ وہ ایسی مصنوعات اور خدمات تیار کریںجو دنیا میں سب سے بہترمقابلہ کر سکیں۔ اس پروگرام کا موضوع "آتم نربھر بھارت اور عالمی بہبود" تھا۔
کسی بھی معاشرے کی ترقی میں سائنس اور اختراع کے رول کا ذکر کرتے ہوئے جناب پردھان نے کہا کہ کووڈ۔ 19 وبا نے ایک بار پھر اس بات کا ثبوت دیا ہے کہ ہمیں سائنسی علم اور اختراع میں تمام شعبوں میں اپنی ادارہ جاتی اور صنعتی صلاحیت کو ترقیدینا اور مضبوط کرنا ہے۔ عزت مآب وزیر اعظم جناب نریندر مودیکے’آتم نربھربھارت ‘ کے ویژن کا ذکر کرتے ہوئے انہوں نے کہا کہ آتم نربھر بھارت ایک ایسابھارت ہے جو نہ صرف اپنی ضروریات کو پورا کرتا ہے بلکہ عالمی برادری کے لئے بھی یہ امیدکرن ہےجو ‘واسودیو کٹمبکم’ کے جذبے کے مطابق ہے۔
جناب پردھان نے کہا کہ اقتصادی ترقی اور معاشرتیفائدہ کے لئے سائنس اور ٹکنالوجی کے مناسب استعمال کے بغیرآتم نربھر بھارت حاصل کرنے میں بھارت کی کوشش ممکن نہیںہو سکتی ہے۔ تحقیق اور ترقی کے ایک مضبوط ماحولیاتی نظام کے ذریعے ہم جدید ترین مصنوعات اور خدمات تیار کرسکتے ہیں، ساتھ ہی ہم موجودہ سسٹمز اور عمل کو زیادہ موثر بنا سکتے ہیں۔ انہوں نے سائنسیبرادری سے اپیل کی کہ وہ جدید سائنسی تصورات اور جانچ کے جدید سائنسی طریقوں کے ساتھ ریاضی میں کام کرتے ہوئے ان میں سے کئی طریقوں کے اسرار کو اجاگر کرنے اور سائنسی طور پر انہیں قائم کرنے کے لئے ہندوستان کی بھرپور قدیم وراثت کو مربوط کریں۔
خلائیدریافت، زراعت ، فارما جیسے مختلف شعبوں میں ہندوستان کی کامیابی کے لئے سائنسی برادری کی ستائش کرتے ہوئے جناب پردھان نے ان سے اپیل کی کہ وہ حقیقی زندگی کی صنعت اور سماجی مسائل کو حل کرنے کے لئے مزید کام کریں۔
زراعت اور کاشتکاروں کی فلاح و بہبود کی وزارت
گذشتہ 6 برسوں میں زراعت و کسان بہبود محکمے کا بجٹ 6 گنا سے زیادہ ہوا:ہردیپ ایس پوری
پنجاب میں ایم ایس پی پر دھان کی خریداری گذشتہ سال کے مقابلے25فیصد زیادہ ہوئی
پی ایم کسان یوجنا کے ذریعے کسانوں کے کھاتوں میں ابھی تک 110000 کروڑ روپے سے زیادہ کی رقم براہ راست منتقل کی گئی
مرکزی وزیر جناب ہردیپ پوری نے کہاہے کہ زراعت اور کسان بہبود محکمے کا بجٹ گذشتہ 6سال کے دوران چھ گنا زیادہ ہوگیا ہے۔ انھوں نے کہا کہ وزیراعظم نریندر مودی نے سوامی ناتھن کمیٹی کی سفارشات نافذ کرتے ہوئے پیداواری لاگت کے مقابلے ایم ایس پی 1.5 گنا تک بڑھا دی ہے۔ انھوں نےکہا کہ 14-2009 کے مقابلے 19-2014 میں ایم ایس پی خریداری پر خرچ ہونے والی رقم میں 85 فیصد کا اضافہ ہوا ہے۔ 14-2013 کے مقابلے 21-2020 میں تمام اہم فصلوں کے لئے ایم ایس پی میں 70-40 فیصد تک اضافہ کیا گیا ہے۔ انھوں نے کہا کہ گذشتہ سال کے مقابلے اس سال پنجاب میں ایم ایس پی پر دھان کی خریداری 25 فیصد سے زیادہ کی گئی ہے اور اس سال کی مجموعی خریداری کے مقابلے یہ 20 فیصد زیادہ رہی ہے۔ انھوں نے بتایا کہ پی ایم کسان یوجنا کے تحت 110000 کروڑ روپے کی رقم براہ راست کسانوں کے کھاتوں میں منتقل کی جاچکی ہے اور ابھی تک محض 17450 کروڑ روپے کے پریمیم پر کسانوں کو فصل بیمہ کے طور پر87000 کروڑ روپے کی ادائیگی کی جاچکی ہے۔
مرکزی وزیر نے بتایا کہ 1950 میں ہندوستان میںزراعتی شعبے کی ملک کی مجموعی گھریلو پیداوار  میں حصہ داریتقریباً 52 فیصد تھی، جبکہ ملک کی تقریباً 70 فیصد آبادی کو اس سے روزگار حاصل ہورہا تھا۔ انھوں نے کہا کہ 2019 تک اس شعبے میں تقریباً 42فیصد آبادی اس سے روزگار حاصل کررہی تھی، لیکن جی ڈی پی میں اس کی حصہ داری صرف 16 فیصد تھی۔ وہیں سالانہ بنیاد پر اس کی شرح نمو محض 2 فیصد ہے۔
قومی زرعی و دیہی ترقیاتی بینک کے 2018 کے ایک مطالعے کا ذکر کرتے ہوئے جناب پوری نے کہا کہ مجموعی طور پر کسان گھرانوں میں سے 52.5 فیصد پر اوسطاً 1470 ڈالر  کا قرض تھا۔ انھوں نے کہا کہ ہماری زرعی پیداوار کا 30 فیصدحصہ کولڈ چین کا مناسب انفراسٹرکچر کی عدم دستیابی کےسبب ضائع ہوجاتاہے۔ جناب پوری نے کہا کہ اسی وجہ سے فراہمی کا سلسلہ مسلسل کمزور بنا ہوا ہے، جس کے نتیجے میں صارفین کے پاس پیداوار کے زیادہ متبادل نہیں ہوتے اور بربادی زیادہ ہوتی ہے اور قیمتیں انتہائی غیر مستحکم ہوتی ہیں۔ انھوں نے کہا کہ ہندوستانی کسان تبدیلیٔ موسمیات، بازار، بچولیوں ور ضروری انفراسٹرکچر کی عدم دستیابی جیسی وجوہات کا بھی شکار ہے۔
جناب پوری نے کہا کہ زراعت کے ماہر اقتصادیات نے بھی ان اصلاحات کی سفارش کی تھی، جن سے ہمارے کسانوں کو اپنی فصل کھلی منڈیوں میں فروخت کرنے اجازت ملی ہے۔ انھوں نے کہا کہ کچھ ریاستوں نے بھی ان اصلاحات کو کئی برس پہلے اپنا لیا تھا اور اس پر عمل درآمد شروع کردیا تھا۔ بہار اس کی ایک مثال ہے، جہاں قومی اوسط صرف 2 فیصد کے مقابلے زراعت کی اوسط شرح 6 فیصد ہے۔
جناب پوری نے زور دے کر کہا کہ حکومت نے بار بار کسانوں سے بات چیت کرنے اور ان کی تشویشات کو دور کرنے کے لئے تعاون کی یقین دہانی کرائی ہے۔ انھوں نے کہا کہ ریاستوں کو منڈیوں پر ٹیکس لگانے کی اجازت دی جائے گی۔ وہیں حکومت نے تنازعات کامتعینہ مدت میں حل کرنے کا میکانزم قائم کیا ہے اور متنازعہ معاملوں کو دیوانی عدالتوں میں لے جانے کی اجازت سے بھی حکومت نے اتفاق کیا ہے۔
وزیراعظم کا دفتر
وزیراعظم نے بیساکھی کے موقع پرلوگوں کو مبارکباد دی
وزیراعظم جناب نریندر مودی نے بیساکھی کے مبارک موقع پر لوگوں کو مبارکباد دی ہے۔
ایک ٹوئیٹ میں وزیراعظم نے کہا کہ ‘‘ یہ مبارک تہوار سبھی کی زندگیوں میں خوشی اور خوشحالی لے کر آئے۔ اس تہوار کا فطرت اور ہمارے محنت کش کسانوں کے ساتھ خصوصی تعلق ہے۔ ہمارے کھیت پھلیں پھولیں اور یہ ہمارے کرۂ ارض کی دیکھ بھال کے لئے ہمیں تحریک دیں۔’’
ماحولیات، جنگلات اور موسمیاتی تبدیلی کی وزارت
ہندوستانی ہمالیائی خطے کی 13 ریاستوں میں 92 ماحولیاتی حساس زون، 2 ماحولیاتی طور پر حساس علاقوں کو نوٹیفائی کیا گیا
تحفظ فراہم کئے گئے تمام علاقوں میں حیاتیاتی تنوع کے بندوبست اور تحفظ کے لیے، ماحولیات، جنگلات اور آب و ہوا میں تبدیلی کی وزارت نے تحفظ فراہم کئے گئے علاقوں کے ارد گرد ماحولیاتی حساس زون  کو نوٹیفائی کیا ہے۔ جنگلی حیات کے تحفظ کی حکمت عملی کے ایک حصے کے طور پر، سال 2002 میں، یہ فیصلہ کیا گیا تھا کہ تحفظ فراہم کئے گئے ہر ایک علاقوں کے ارد گرد ایک علاقے کو ماحولیاتی حساس زون کے طور پر نوٹیفائی کرنے کی ضرورت ہے تاکہ تحفظ فراہم کئے گئے علاقوں  کے ارد گرد مزید تحفظ کے طور پر بفر علاقہ بنایا جاسکے۔ای ایس زیڈ کا اعلان کرنے کا مقصد خصوصی ماحولیاتی نظام کے لیے کسی قسم کا ’’شاک ابزربر‘‘ بنانا ہے، جیسے محفوظ علاقے یا دیگر قدرتی مقامات، زیادہ تحفظ والے علاقوں سے کم تحفظ والے علاقوں تک منتقلی زون کے طور پر کام کرنا ہے۔ اس کے علاوہ، ماحولیاتی اہمیت کے حامل علاقوں میں حیاتیاتی تنوع کے تحفظ کے لیے، وزارت ماحولیاتی طور پر حساس علاقوں  کو بھی نوٹیفائی کرتی ہے، جہاں منفرد حیاتیاتی وسائل ہیں، جن کے تحفظ پر خصوصی توجہ دینے کی ضرورت ہے۔
وزارت ماحولیات، جنگلات اور آب و ہوا میں تبدیلی  کی طرف سے وضع کردہ رہنما خطوط کے مطابق نیشنل پارکوں اور جنگلی حیات کے محفوظ مقامات کے ارد گرد متعلقہ ریاستوں میں ای ایس زیڈ کے اعلان کے لیے مرکزی حکومت کے غور و خوض کے لیےای ایس زیڈ کا سروے اور شناخت متعلقہ ریاستی حکومتوں کے ذریعے کی جاتی ہے۔ ریاستی حکومت کی تجاویز اور سفارشات کی بنیاد پر، وزارت ماحولیات  ایکٹ، 1986 کے تحت ای ایس زیڈ کو نوٹیفائی کرتی ہے۔ ای ایس زیڈ نوٹیفکیشن کا سیکشن’3‘ متعلقہ ریاستی حکومت کے ذریعہ زونل ماسٹر پلان  وضع کرنے کے لیے رہنما خطوط فراہم کرتا ہے اور متعلقہ ای ایس زیڈ کی صلاحیت کے مطالعہ کی بنیاد پر زونل ماسٹر پلان کا حصہ بننے والے ٹورازم ماسٹر پلان کی تیاری کا مینڈٹ فراہم کرتا ہے۔ جہاں تک ہندوستانی ہمالیائی خطے کی 13 ریاستوں کا تعلق ہے، 2 ای ایس اے اور92 ای ایس زیڈکو پہلے ہی نوٹیفائی کیا جا چکا ہے۔
یہ اطلاع ماحولیات، جنگلات اور آب و ہوا میں تبدیلی کے وزیر مملکت جناب اشونی کمار چوبے نے راجیہ سبھا میں ایک تحریری جواب میں دی۔
جدید اور قابل تجدید توانائی کی وزارت
ملک میں روف ٹاپ شمسی صلاحیت میں اضافے کے لئے حکومت کی طرف سے کئے گئے بڑے اقدامات
ملک میں روف ٹاپ شمسی توانائی میں اضافے کے لئے کئے گئے بڑے اقدمات میں مندرجہ ذیل اقدامات شامل ہیں:
- رہائشی مقصد کے لئے روف ٹاپ شمسی پروگرام کے دوسرے مرحلے کا آغاز اور ایک سال میں اضافی آر ٹی ایس صلاحیت میں اضافہ نیز پچھلے سال کی نصب شدہ آر ٹی ایس صلاحیت ۔
- قومی پورٹل کا آغاز، جس پر ملک کے کسی بھی حصے سے رہائشی صارفین روف ٹاپ شمسی توانائی کی تنصیب کے لئے درخواست دے سکتے ہیں اور پروگرام کے تحت اپنے بینک کھاتے میں براہ راست سبسڈی حاصل کر سکتے ہیں۔
- ڈسکوم کی سطح پر آن لائن پورٹل کی تشکیل اور آر ٹی ایس پروجیکٹوں سے متعلق مانگ۔
- سرکاری شعبے میں آر ٹی ایس پروجیکٹوں پر تیزی سے عمل درآمد کے لئے مثالی مفاہمت نامے، پی پی اے اور کپیکس معاہدہ۔
- 500 کلو واٹ یا منظور شدہ بجلی لوڈ ان میں سے جو کوئی بھی کم ہو، میٹرنگ کے لئے بجلی سے متعلق ضابطے 2020  جاری کئے گئے ہیں۔
- پروجیکٹ کی تیزی سے منظوری اور رپورٹ ڈاخل کرنے اور آر ٹی ایس پروجیکٹوں پر عمل درآمد کی پیش رفت پر نظر رکھنے کے لئے آن لائن پورٹل کی تشکیل۔
- عالمی بینک جیسی کثیر ملکی ایجنسیوں سے رعایتی قرضوں کی سہولت۔
- سال 2030 تک قابل تجدید خریداری کی ذمہ داری کے عمل کا اعلان۔
- شمسی فوٹو اولٹائک نظام کے آغاز کے لئے کوالٹی کے معیارات کو نوٹیفائی کیا گیا۔
- بیان کے گئے آر ٹی ایس کے لئے اختراعی تجارتی ماڈل۔
- مختلف وسیلوں کے ذریعے اطلاع اور عوامی بیداری سے متعلق سرگرمیاں۔
-
یہ جانکاری بجلی اور نئی و قابل تجدید توانائی کے مرکزی وزیر جناب آر کے سنگھ نے راجیہ سبھا میں آج ایک سوال کے تحریری جواب میں فراہم کیں۔
وزیراعظم کا دفتر
وزیر اعظم نے مہاتما جیوتیبا پھولے کو ان کے یوم پیدائش پر خراج عقیدت پیش کیا
وزیر اعظم جناب نریندر مودی نے عظیم سماجی مصلح مہاتما جیوتیبا پھولے کو ان کے یوم پیدائش پر خراج عقیدت پیش کیا ہے۔ جناب مودی نے سماجی انصاف اور پسماندہ لوگوں کو بااختیار بنانے میں ان کے زبردست تعاون کو بھی یاد کیا۔جناب مودی نے ایک ویڈیو کلپ کے ذریعے مہاتما جیوتیبا پھولے کے بارے میں اپنے خیالات کا اظہار بھی کیا۔
وزیر اعظم نے ٹویٹ کیا؛
’’ان کے یوم پیدائش پر، میں مہاتما پھولے کو سلام کرتا ہوں اور سماجی انصاف اور پسماندہ لوگوں کو بااختیار بنانے کے لیے ان کی زبردست خدمات کو یاد کرتا ہوں۔ ان کے خیالات لاکھوں لوگوں کو امید اور طاقت دیتے ہیں۔‘‘
وزارت دفاع
وزیر اعظم کی اسکالر شپ اسکیم
نئیدہلی ، 5 فروری / رکشا راجیہ منتری جناب شری پد نائک نے آج لوک سبھا میں جناب شانتانو ٹھاکرن کے سوال کے تحریری جواب میں بتایا ہے کہ وزیر اعظم کی اسکالر شپ اسکیم کے تحت وظائف کی شرحوں پر 20-2019 ء کے تعلیمی سال سے نظر ثانی کی گئی ہے اور یہ شرحیں لڑکوں کے لئے 2000 روپئے سے ماہانہ بڑھا کر 2500 روپئے ماہانہ اور لڑکیوں کے لئے 2250 روپئے ماہانہ سے بڑھا کر 3000 روپئے ماہانہ کر دی گئی ہیں ۔
گذشہ تعلیمی سال 19-2018 ء کے دوران وزیر اعظم کی اسکالر شپ اسکیم کے تحت مجموعی طور پر 9923 استفادہ کنندگان کو مذکورہ اسکالر شپ فراہم کی گئی ہے ۔ اس سلسلے میں ریاست وار اور وزارت کے لحاظ سے اسکالر شپ حاصل کرنے والوں کی تعداد کا گو شوارہ درج ذیل ہے :
|
|
نمبرشمار
|
|
ریاست / مرکز کے زیرِ انتظام علاقے
|
|
وزارتِ دفاع
|
|
وزارت خارجہ
|
|
وزارتِ ریلوے
|
|
1
|
|
آندھرا پردیش
|
|
579
|
|
535
|
|
ریلوے زونل ریلوے کے طرز پر کام کرتا ہے اور ریاست وار اعداد و شمار نہیں تیار کئے جاتے ۔
|
|
2
|
|
اروناچل پردیش
|
|
0
|
|
0
|
|
3
|
|
آسام
|
|
69
|
|
35
|
|
4
|
|
بہار
|
|
74
|
|
330
|
|
5
|
|
چھتیس گڑھ
|
|
36
|
|
22
|
|
6
|
|
دلّی
|
|
79
|
|
204
|
|
7
|
|
گوا
|
|
11
|
|
3
|
|
8
|
|
گجرات
|
|
30
|
|
57
|
|
9
|
|
ہریانہ
|
|
163
|
|
157
|
|
10
|
|
ہماچل پردیش
|
|
174
|
|
161
|
|
11
|
|
جموں و کشمیر
|
|
42
|
|
64
|
|
12
|
|
جھار کھنڈ
|
|
23
|
|
62
|
|
13
|
|
کرناٹک
|
|
531
|
|
320
|
|
14
|
|
کیرالہ
|
|
931
|
|
403
|
|
15
|
|
مدھیہ پردیش
|
|
40
|
|
183
|
|
16
|
|
مہاراشٹر
|
|
535
|
|
132
|
|
17
|
|
منی پور
|
|
0
|
|
9
|
|
18
|
|
میگھالیہ
|
|
0
|
|
3
|
|
19
|
|
میزورم
|
|
0
|
|
0
|
|
20
|
|
ناگا لینڈ
|
|
0
|
|
1
|
|
21
|
|
اڈیشہ
|
|
202
|
|
94
|
|
22
|
|
پنجاب
|
|
44
|
|
83
|
|
23
|
|
راجستھان
|
|
159
|
|
147
|
|
24
|
|
سکم
|
|
0
|
|
0
|
|
25
|
|
تمل ناڈو
|
|
671
|
|
372
|
|
26
|
|
تری پورہ
|
|
9
|
|
5
|
|
27
|
|
تلنگانہ
|
|
185
|
|
323
|
|
28
|
|
اترا کھنڈ
|
|
57
|
|
328
|
|
29
|
|
اتر پردیش
|
|
213
|
|
520
|
|
30
|
|
مغربی بنگال
|
|
135
|
|
186
|
|
31
|
|
انڈمان و نکوبار
|
|
0
|
|
2
|
|
32
|
|
چنڈی گڑھ
|
|
15
|
|
40
|
|
33
|
|
پڈو چیری
|
|
21
|
|
10
|
|
میزان
|
|
5028
|
|
4791
|
|
104
مذکورہ اسکیم نو جوانوں کو تعلیم حاصل کرنے کے دوران مدد فراہم کرتی ہے اور یہ مختلف النوع ڈگری کورسوں مثلاً بی ای ، بی ٹیک ، بی ڈی ایس ، ایم بی بی ایس ، بی ایڈ ، بی بی اے ، بی سی اے ، بی فارما وغیرہ کے لئے اسکالر شپ فراہم کرتی ہے ، جو اسکیم کے تحت آتے ہیں اور متعلقہ سرکاری ریگولیٹری باڈیز مثلاً تکنیکی تعلیم کی کُل ہند کونسل  ، بھارت کی طبی کونسل  اور یونیورسٹی گرانٹس کمیشن کے ذریعے منظور شدہ ہیں ۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔
) م ن ۔ ع ا )
U.No. 578
(Visitor Counter : 72
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 193.53 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 13.40کروڑ سے زیادہ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,93,53,58,865
|
|
بچی ہوئی خوراکیں
|
|
13,40,04,935
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 193.53 کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 13.40 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
زراعت اور کاشتکاروں کی فلاح و بہبود کی وزارت
اگربتی کا شعبے مقامی لوگوں کے لیے گزر بسر کا وسیلہ واپس لائے گا
بھارتی اگربتی کو عالمی سطح پر لانے کے لیے کوششیں جاری ہیں
نئی دہلی، 11 مئی، 2021/نیشنل بانس مشن نے ایک ایم آئی ایس  کی بنیاد پر رپورٹنگ پلیٹ فارم کا آغاز کیا ہے۔ یہ پلیٹ فارم اگربتی تیار کرنے والے کارخانوں کو مربوط کرنے ، خام مال کی دستیابی، کارخانوں کی کارکردگی ، مال تیار کرنے کی صلاحیت اور مارکیٹنگ وغیرہ سے متعلق ہے۔ اس طرز کی مدد سے صنعتوں کے درمیان رابطے میں بہتری آئے گی اور یہ مال تیار کرنے والے یونٹوں سے بلارکاوٹ خریداری کر سکیں گی اور معلومات میں کمی کو بھی دور کیا جا سکے گا۔ چونکہ بھارتی اگربتی عالمی منڈیوں میں سب سے زیادہ پسند کی جاتی ہے لہٰذا سبھی این بی ایم ریاستیں سبھی کارخانوں کی دستاویزات تیار کر رہی ہیں۔ تاکہ اس بات کا اندازہ لگایا جا سکے کہ ’’ووکل فار لوکل‘‘ اور ’’میک فار دا ورلڈ‘‘ کے لیے کس طرح مزید مدد کی جا سکتی ہے۔
قومی بانس مشن ، چھوٹی اور اوسط درجے کی صنعتوں کی وزارت ، کھادی اور دیہی صنعتوں کے کمیشن  کی اسکیموں اور ریاستوں نے مل کر صنعتی شراکتداروں کے ساتھ بھارت کو اگربتی کے شعبے میں آتم نربھر بنانے پر اپنی توجہ تیز کر دی ہے۔ تاکہ مقامی لوگوں کے لیے دوبارہ گزر بسر کا سامان کیا جا سکے اور ساتھ ہی ساتھ اس شعبے کو جدید شکل بھی دی جا سکے۔ اگربتی کے شعبے نے مقامی لوگوں کو بڑے پیمانے پر روایتی طور پر روزگار فراہم کیا ہے جو مختلف وجوہات سے تنّزلی کا شکار ہو گیا تھا ان وجوہات میں گھٹیا درجے کی گول تیلیوں اور خام بتی کی درآمدات بھی شامل ہے۔ این بی ایم نے 2019 میں ایک جامع مطالعہ کرایا تھا جس کے بعد حکومت کی طرف سے پالیسی اقدامات کیے گئے۔ ان اقدامات میں اگست 2019 میں اگربتی کی درآمدات کو آزاد زمرے سے ہٹا کر پابندی والا زمرہ بنا دیا گیا اور گول تیلیوں پر درآمداتی محصول کو بڑھا کر جون 2020 میں یکساں طور پر 25 فیصد کر دیا گیا جس سے گھریلو کارخانوں کو کافی فروغ حاصل ہوا۔
۔۔۔
م ن ۔ اس۔ ت ح ۔
11.05.2021
U –4386
(Visitor Counter : 159
نائب صدر جمہوریہ ہند کا سکریٹریٹ
نائب صدر نے ملک کی ترقی میں دیہی معیشت کے اہم رول پر روشنی ڈالی
اقتصادی ترقی کے ساتھ کسانوں کی فلاح کا اٹوٹ رشتہ ہے: نائب صدر
نائب صدر نے زراعت کو ’یگیہ‘ بتایا اور زراعت کی جدیدکاری کی اپیل کی
نائب صدر نے وبائی مرض کے دوران کسانوں کی بے لوث خدمت کے لیے ان کی تعریف کی
نائب صدر نے سورن بھارت ٹرسٹ میں منعقد ایک پروگرام میں رایتو نیستم انعامات تقسیم کیے
نائب صدر جناب ایم وینکیا نائیڈو نے ملک کی ترقی میں دیہی معیشت کے اہم رول پر روشنی ڈالتے ہوئے آج کہا کہ اس کا کسانوں کی بھلائی کے ساتھ اٹوٹ رشتہ ہے۔
وبائی مرض کے دوران دیگر صف اول کے سپاہیوں کے ساتھ کندھے سے کندھا ملا کر کھڑے رہنے اور ملک میں غذائی اجناس کی ریکارڈ پیداوار کو یقینی بنانے کے لیے کسانوں کی تعریف کرتے ہوئے، انہوں نے کہا کہ ان کے ذریعے کی گئی بے لوث خدمت ناقابل فراموش ہے۔
مُپّا وراپو فاؤنڈیشن اور رایتو نیستم کے ذریعے وجے واڑہ میں واقع سورن بھارت ٹرسٹ میں منعقد ایک پروگرام میں کسانوں، توسیعی افسران اور صحافیوں کو زراعت کے شعبہ میں ان کے تعاون کے لیے انعامات تقسیم کرتے ہوئے انہوں نے کہا کہ با صلاحیت لوگوں کی شناخت کرنا اور انہیں انعامات سے نوازنا ہندوستانی تہذیب کا حصہ ہے۔ اس سے نہ صرف انعام حاصل کرنے والوں کا جوش بڑھتا ہے بلکہ دوسروں کو بھی ترغیب ملتی ہے۔
زراعت کو ایک ’یگیہ‘ بتاتے ہوئے انہوں نے ہندوستانی کسانوں کے جدید طریقوں کو اپنانے کی کوشش کرنے اور لاکھوں لوگوں کا پیٹ بھرنے میں ان کی قابل ذکر حصولیابی کے لیے تعریف کی۔
جناب نائیڈو نے کاشتکار برادری سے ماحولیاتی تحفظ پر خاص توجہ دینے کی اپیل کی۔ اس سلسلے میں انہوں نے ہر ایک کسان کو پود کاری اور آبی تحفظ کو اہمیت دینے کی صلاحیت دی۔
انہوں نے کہا کہ ایسے وقت میں جب سائنس و ٹیکنالوجی کے ذریعے دنیا کی ترقی ہو رہی ہے، زراعت پیچھے نہیں رہ سکتی ہے۔ لہٰذا، اسے جدید سائنسی طور طریقوں کو اپنانا ہوگا۔ زراعت کو منافع بخش بنانا صرف سرکار کی ذمہ داری نہیں ہے۔ کسانوں کو جدیدکاری کا فائدہ اٹھانے کے قابل بنانے کے لیے ہر ایک شخص کو آگے آنا چاہیے۔
نائب صدر نے تعلیم یافتہ نوجوانوں سے بھی زراعت میں دلچسپی پیدا کرنے اور کسانوں کو تکنیکی سہولیات فراہم کرنے کی اپیل کی۔
انہوں نے پرائیویٹ سیکٹر سے بھی آگے آنے اور زراعت کی جدیدکاری میں سرمایہ کاری کرنے کی اپیل کی۔ زراعت کی جدیدکاری پر وسیع مذاکرہ کی ضرورت پر زور دیتے ہوئے انہوں نے کہا کہ اس معاملے میں سائنس دانوں، پالیسی سازوں اور میڈیا کو پہل کرنی چاہیے۔
اس موقع پر نائب صدر نے زراعت سے متعلق کتابوں کا بھی اجرا کیا۔ اس سے پہلے، انہوں نے جدید زرعی آلات کی ایک نمائش کا جائزہ لیا۔
نائب صدر نے گزشتہ 17 برسوں سے کسانوں کو بیدار کرنے کے لیے رایتو نیستم ماہانہ جریدہ نکالنے اور انعامات تقسیم کرنے کی شروعات کرنے کے لیے جناب یدل پتی وینکٹیشور راؤ کی تعریف بھی کی۔
کیمیکلز اور فرٹیلائزر کی وزارت
لیپوسومل ایمفوٹیریسین بی کی 1,14,000 کی اضافی شیشیاں سبھی ریاستوں/ مرکز کے زیر انتظام علاقوں اور مرکزی اداروں کو مختص کردی گئیں: جناب ڈی وی سدانند گوڑا
نئی دلّی ،02 جولائی، 2021/
کیمیکل و فرٹیلائزر کے مرکزی وزیر جناب ڈی وی سدانند گوڑ نے اعلان کیا ہے کہ میوکورمائیکوسس کے علاج میں استعمال ہونے والی لیپوسومل ایمفوٹیریسین بی کی اضافی 1,14,000 شیشیاں آج سبھی ریاستوں/ مرکز کے زیر انتظام علاقوں اور مرکزی اداروں کو مختص کردی گئی ہیں۔
وزیراعظم کا دفتر
وزیر اعظم نریندر مودی کلبرگی اور کانچی پورم میں اہم ترقیاتی پروجیکٹوں کا آغاز کیا
نئی دہلی،06 مارچ2019؍وزیر اعظم جناب نریندر مودی نے آج تمل ناڈو میں کانچی پورم اور کرناٹک میں کلبرگی میں کلیدی نوعیت کے ترقیاتی پروجیکٹوں کا آغاز کیا۔
کرناٹک میں کلبرگی میں وزیر اعظم جناب نریندر مودی نے ای ایس آئی سی اسپتال اور میڈیکل کالج بنگلورو قوم کے نام وقف کیا۔ انہوں نے ایک تختی نقاب کشائی کرکے اس اسپتال اور اس میڈیکل کالج کو عوام کے نام وقف کیا۔ جناب نریندر مودی نے ہبلی میں، کے آئی ایم ایس کے سُپر اسپیشلٹی بلاک بنگلورو میں انکم ٹیکس ایپیلیٹ ٹرائبونل بلڈنگ اور بنگلورو یونیورسٹی میں شمال مشرقی خطے کے طلباء کے لئے ویمنس ہاسٹل کا بھی بٹن دبا کر افتتاح کیا اور اس تختی کی نقاب کشائی کرکے وزیر اعظم نے کلبرگی کے لئے بی پی سی ایل ڈپو رائے چور کی منتقلی کے لئے سنگ بنیاد بھی رکھا۔
وزیر اعظم جناب نریندرمودی نے پردھان منتری جن آروگیہ یوجنا ، آیوشمان بھارت کے استفادہ کنندگان کے ساتھ بات چیت بھی کی۔
تمل ناڈو میں کانچی پورم میں وزیر اعظم جناب نریندر مودی نے وکراونڈی سے تھنجاوُر کے لئے قومی شاہراہ-45سی کی 4 لین کے لئے سنگ بنیاد رکھنے کے علاوہ قومی شاہراہ -4 کی کیریپٹائی –ولاجپیٹ سیکشن کی 6 لین کا سنگ بنیاد رکھی جانے سمیت مختلف قومی شاہراہوں کے پروجیکٹوں کا آغاز کیا۔ انہوں نے 5 ایم ایم ٹی پی اے صلاحیت کے اینور ایل این جی ٹرمنل کو بھی قوم کے نام وقف کیا۔ ایل این جی ٹرمنل، تمل ناڈو اور پڑوسی ریاستوں میں ایل این جی کی مانگ کو پورا کرنے میں مدد گار ثابت ہوگا۔ وزیر اعظم نے ایروڈ –کرور-تیروچلاپلّی کی برق کاری اور سالم –کرور – ڈنڈی گل ریلوے لائن کو بھی قوم کے نام وقف کیا۔
وزیر اعظم نے ویڈیو لنک کے ذریعے آرٹس اور سائنس کے ڈاکٹر ایم جی آر جانکی کالج برائے خواتین میں ڈاکٹر ایم جی راما چندرن کی مجسمے کی بھی نقاب کشائی کی۔
آج سے شروع ہونے والے ترقیاتی کام سے کرناٹک اور تمل ناڈو کے عوام کو کافی فائدہ پہنچے گا۔
م ن۔ح ا۔ن ع
U: 1417
(Visitor Counter : 40